
П  Р  О  Т  О  К  О  Л
№ 37
          Днес, 22.06.2026г. от 10:00 часа, се проведе заседание на Общински съвет – Самоков. Присъстват 24 общински съветника.
         Заседанието откри председателят на Общинския съвет г-жа Христева.
Г-жа Христева: Имаме необходимият кворум и можем да започнем своята работа. Предварително обявеният дневен ред за днешното заседание е:

1.Преразглеждане по реда на чл.45, ал.9 от ЗМСМА на Решение № 1429, по протокол № 36 от 28.05.2026г. на Общински съвет – Самоков, върнато за ново обсъждане със Заповед № ВР-34/08.06.2026г. на Областен управител на Софийска област.
Г-жа Христева: Имате думата за предложения по дневния ред? Няма такива. Моля, който е съгласен с така представения дневен ред да гласува.

Следва явно гласуване на дневния ред.

С 20 гласа „за”, „против” няма, „въздържали се” няма. Дневният ред е приет.
т.1 от дневния ред
г-н Христева: Докладва Заповед № ВР-34/08.06.2026г. на Областен управител на Софийска област,с която е върнато за ново обсъждане Решение № 1429, по протокол № 36 от 28.05.2026г. на Общински съвет – Самоков.
Постъпил е  Доклад с вх.№ ОС 2395 от 15.06.2026г. от Ангел Джоргов - кмет на Община Самоков.
Заповедта и доклада  са разгледани на заседание на ПК ”Законност,обществен ред и общинска собстеност“.Съгласно Протокол на комисията от 17.06.2026 г., комисията на основание  чл.45 ал.9 от ЗМСМА, чл.21 ал.1 т.8 от ЗМСМА, чл. 35 ал.1 от ЗОС, чл.53 от Наредба № 4 за реда за придобиване, управление и разпореждане с общинско имущество, във връзка с чл.3, чл.5 и чл.6 от Наредбата за условията и реда за провеждане на търгове и конкурси, предлага следното решение:

Общински съвет Самоков изменя свое Решение № 1429, взето по Протокол № 36 от заседание на Общински съвет Самоков, проведено на 28.05.2026 г., както следва:
1. Да се проведат отделни публични търгове с явно наддаване за продажба на следните общински недвижими имоти:

Поземлен имот с идентификатор № 22469.36.301 в м.“Бело Камене“ с площ 2039 кв.м., трайно предназначение на територията: земеделска, начин на трайно ползване: изоставена ливада, категория на земята при неполивни условия: девета, предишен идентификатор: 22469.36.934, 22469.36.935 съгласно одобрените със Заповед № РД-18-7/15.03.2016 г. на Изпълнителния директор на АГКК кадастрална карта и кадастрални регистри на с.Долни Окол, актуван с АОС № 20408/21.04.2026 г., вписан в Служба по вписванията при начална тръжна цена 7625 евро-3,74 евро/кв.м. или 14913 лв.-7,31 лв./кв.м. без ДДС, като сделката е освободена от ДДС съгласно чл.45 ал.1 от Закона за данък върху добавената стойност.; 

-Поземлен имот с идентификатор № 22469.36.339 в м.“Бело Камене“ с площ 3546 кв.м., трайно предназначение на територията: земеделска, начин на трайно ползване: изоставена ливада, категория на земята при неполивни условия: девета, предишен идентификатор № 22469.36.936, 22469.36.935 съгласно одобрените със Заповед № РД-18-7/15.03.2016 г. на Изпълнителния директор на АГКК кадастрална карта и кадастрални регистри на с.Долни Окол, актуван с АОС № 20405/21.04.2026 г., вписан в Служба по вписванията при начална тръжна цена 13717 евро-3,87 евро/кв.м. или 26828 лв.-7,56 лв./кв.м., като сделката е освободена от ДДС съгласно чл.45 ал.1 от Закона за данък върху добавената стойност.

2. Начин и срок на плащане - достигнатата цена на обекта се заплаща чрез банков превод по банкова сметка на Община Самоков в деня на подписване на договора за продажба.

3. Определя стъпка на наддаване 10 % от началната тръжна цена.

4. Определя депозит за участие в търга – 30% от началната тръжна цена, който следва да бъде внесен по IBAN сметка BG54 CECB 9790 3362 1198 00 BIC - CECBBGSF при ”ЦКБ” АД - клон гр.Самоков в срока определен със Заповедта за провеждане на търга.

5. Тръжната документация се закупува от деловодството на Община Самоков, срещу 51,13 евро-100 лв. без ДДС, платими в брой в касата на общината в срок определен със Заповедта за провеждане на търга, който не може да бъде по-кратък от 10 дни от датата на обявлението за провеждане на търга.

6. Предложенията за участие в търга се подават в запечатан непрозрачен плик в Деловодството на Община Самоков в срок определен със Заповедта за провеждане на търга, който не може да бъде по-кратък от 15 дни от датата на обявлението за провеждане на търга.

7. Оглед на обекта се извършва в срок определен със Заповедта за провеждане на търга.

8. Упълномощава кмета на Община Самоков да организира процедурата за провеждане на публичен търг с явно наддаване съгласно Наредбата за условията и реда за провеждане на търгове и конкурси в Община Самоков, да издаде заповед за провеждане на процедурата, заповед за назначаване на комисия по провеждане на търга, да одобри спечелилия търга участник и да сключи договор за покупко-продажба на имота.

г-н Лобутов: Защо единия имот е с цена 7625 евро, а другият е 13717 евро. Фрапираща е разликата в оценките

г-жа Христева: Има изготвена пазарна оценка. Единият имот е 2039 кв.м., а другият 3546 кв.м., със същото трайно предназначение. Една категория са. Пазарната оценка е такава.

г-н Джоргов: 3,74 евро на кв.м. е пазарната оценка за първия имот. Втория е 3,87 евро на кв.м.

г-жа Христева Тоест ,колегите от ПК по «ЗОРОС» приемаме мотивите, че могат да бъдат два отделни търга. По отношение на депозита не споделяме мотивите на областния управител. Няма определен минимален и максимален размер. Депозита винаги е бил средна цена и е бил в размер на 30%. Както е по закон, на неспечелилия участник му се връща депозита. Не смятаме, че е нарушена някаква материална разпоредба. Предлагаме този депозит да се запази. 30% смятаме, че е един справедлив размер на депозита.

г-н Джоргов: Ако пуснем два търга би могло да има по-голям кръг на заинтересованите лица иначе решението, което сте взели вие е законосъобразно, но в крайна сметка предлагме да бъдат два отделни търга.
Следва поименно гласуване на предложението за решение.
С 23 гласа “за”,  “против” 0, “въздържал се” 1, предложението е прието.

Решение № 1472/2026г.
Г-жа Христева: Поради изчерпване на дневния ред заседанието бе закрито в 10:15 часа.
Протоколирал:



 Председател на ОбС-Самоков:


   /Нели Домишлярова/





/Мая Христева/

